เท็นโด

เท็นโด () เป็นนครที่ตั้งอยู่ทางตะวันออกของจังหวัดยามางาตะ ประเทศญี่ปุ่น  นครเท็นโดมีจำนวนประชากรประมาณ 60,895 คน มีขนาดพื้นที่ทั้งสิ้น 

 ภูมิศาสตร์ 
เท็นโดตั้งอยู่ทางตะวันออก-กลางของแอ่งยามางาตะ ทางทิศตะวันออกติดกับเทือกเขาโออุ

 เทศบาลข้างเคียง 
 จังหวัดยามางาตะ
 นครยามางาตะ
 นครฮิงาชิเนะ
 นครซางาเอะ
 เมืองนากายามะ
 เมืองคาโฮกุ

 ภูมิอากาศ 
เท็นโดมีภูมิอากาศแบบอบอุ่นชื้นภาคพื้นทวีป (การแบ่งเขตภูมิอากาศแบบเคิพเพิน Dfa) มีความแตกต่างของอุณหภูมิในแต่ละฤดูกาลอย่างมาก โดยมีฤดูร้อนที่อบอุ่นถึงร้อน (และมักจะชื้น) และฤดูหนาวที่หนาวเย็น (บางครั้งก็หนาวจัดมาก) มีหยาดน้ำฟ้าตลอดทั้งปี แต่จะหนักที่สุดในช่วงเดือนสิงหาคมถึงตุลาคม อุณหภูมิเฉลี่ยทั้งปีในเทนโดอยู่ที่ 11.1 °C ปริมาณน้ำฝนโดยเฉลี่ยต่อปีอยู่ที่ 1,381 มิลลิเมตร โดยเดือนกันยายนเป็นเดือนที่มีฝนตกชุกที่สุด อุณหภูมิสูงสุดเฉลี่ยจะอยู่ในเดือนสิงหาคม อยู่ที่ประมาณ 24.8 °C และต่ำสุดในเดือนมกราคม อยู่ที่ประมาณ -1.4 °Cข้อมูลภูมิอากาศเท็นโด

 สถิติประชากร 
จากข้อมูลสำมะโนประชากรของญี่ปุ่นสถิติประชากรเท็นโด จำนวนประชากรของเท็นโดยังคงค่อนข้างคงที่ในช่วงไม่กี่ทศวรรษที่ผ่านมา

 ประวัติศาสตร์ 
ในสมัยเอโดะ พื้นที่ของเท็นโดในปัจจุบันเคยเป็นส่วนหนึ่งของแคว้นศักดินาเท็นโด ซึ่งเป็นแคว้นศักดินาขนาด 20,000 โกกุ ภายใต้รัฐบาลโชกุนโทกูงาวะ ซึ่งควบคุมโดยตระกูลโอดะ ซึ่งปกครองตั้งแต่ ค.ศ. 1831 ถึง 1871Baedeker. (2012).  Japan, p. 561; Hotta, Anne and Yoko Ishiguro. (1986). A guide to Japanese hot springs, p. 192.

หลังจากเริ่มต้นสมัยเมจิ พื้นที่ดังกล่าวได้รับการจัดตั้งเป็นหมู่บ้านเท็นโด ขึ้นกับอำเภอฮิงาชิมูรายามะ จังหวัดยามางาตะ เมื่อ ค.ศ. 1878 ต่อมาได้รับการยกฐานะเป็นเมืองเมื่อวันที่ 27 เมษายน ค.ศ. 1892 และยกฐานะเป็นนครเมื่อวันที่ 1 ตุลาคม ค.ศ. 1958

 การเมืองการปกครอง 

นครเท็นโดมีการปกครองในรูปแบบแบบนายกเทศมนตรี–สภา โดยมีนายกเทศมนตรีมาจากการเลือกตั้งโดยตรง และมีสภานิติบัญญัติระบบสภาเดียวซึ่งมีสมาชิก 22 คน ในการเมืองระดับจังหวัด นครเท็นโดเป็นเขตเลือกตั้งที่ให้ตำแหน่งสมาชิกสภาจังหวัดยามางาตะจำนวน 2 คน และในการเมืองระดับชาติ นครเท็นโดเป็นส่วนหนึ่งของเขตเลือกตั้งจังหวัดยามางาตะที่ 1 ในการเลือกตั้งสภาผู้แทนราษฎรในรัฐสภาญี่ปุ่น

 เศรษฐกิจ 
เศรษฐกิจของเท็นโดขึ้นอยู่กับการท่องเที่ยวตามฤดูกาล เกษตรกรรม และผลิตภัณฑ์จากไม้ เมืองนี้มีชื่อเสียงในด้านการผลิตชิ้นส่วนไม้ (โคมะ) ที่ใช้ในหมากรุกญี่ปุ่น (โชงิ) และมีการละเล่น "หมากรุกมนุษย์" มาตั้งแต่ ค.ศ. 1966 นอกจากนี้ เมืองนี้ยังมีบ่อน้ำพุร้อนอนเซ็งหลายแห่ง

 การศึกษา 
 วิทยาลัยอูโยกากูเอ็ง
 เท็นโดมีโรงเรียนที่สังกัดเทศบาล ได้แก่ โรงเรียนประถม 12 แห่ง และโรงเรียนมัธยมต้น 4 แห่ง โรงเรียนที่สังกัดคณะกรรมการการศึกษาประจำจังหวัดยามางาตะ ได้แก่ โรงเรียนมัธยมปลาย 1 แห่ง และมีโรงเรียนมัธยมปลายเอกชน 1 แห่ง

 การขนส่ง 
 รถไฟ 
 20px บริษัทรถไฟญี่ปุ่นตะวันออก: ยามางาตะชิงกันเซ็ง
 สถานี: 
 20px บริษัทรถไฟญี่ปุ่นตะวันออก: สายหลักโออุ
 สถานี:  –  –  – 

 ทางหลวง 
  – ทางแยกต่างระดับเท็นโด



 เมืองแฝด 
เท็นโดเป็นเมืองแฝดกับเมืองต่อไปนี้
 มาร์ลโบโร (Marlborough) ประเทศนิวซีแลนด์ (ค.ศ. 1989)
 มารอสตีกา (Marostica) ประเทศอิตาลี (ค.ศ. 1993)
 หว่าฝางเตี้ยน () มณฑลเหลียวหนิง ประเทศจีน (ค.ศ. 2002)

 บุคคลที่มีชื่อเสียง 
  (เกิด ค.ศ. 1786) - นักมวยปล้ำซูโม่
  (เกิด ค.ศ. 1897) - นักดนตรี
  (เกิด ค.ศ. 1940) - ผู้ก่อตั้งเทนโดรีวไอกิโด
  (เกิด ค.ศ. 1982) - นักเบสบอลอาชีพ

 อ้างอิง 

 แหล่งข้อมูลอื่น 




หมวดหมู่:นครในจังหวัดยามางาตะ